AlexejDobrolubov/national_council_slovak_2010 huggingface dataset:
7. schôdza NR SR - 4.deň - A. dopoludnia
Dátum: 2012-09-14
Poslanec: Hlina, Alojz (OĽANO)
Druh vystúpenia: Vystúpenie v rozprave

112. Ďakujem veľmi pekne. Vážená pani predsedajúca, vážený pán minister, vážení kolegovia, znova musím povedať to, čo som povedal aj doobeda, že tá rýchlosť je obdivuhodná, že človek si nestihne robiť poznámky, že fakt som teda nemyslel, že dneska IDS-ko pôjde na prerokovanie. Skôr ako poviem k tomu samotnému zákonu, ja som človek, ktorý má rád také aj symbolické veci a také ako, že aj taký príklad ma napadol, ale nepoviem ho, ale že niekedy ľudia historicky a vo vývojovom(vývojových) štádiách prisudzovali aj taký význam veciam a takým znameniam, symbolom a čiastočne to tú civilizáciu sprevádza. Čiže pre mňa je aj dneska znamením to, že, že je piatok, je tak, ako sme tu tak komorne, v komornej atmosfére a prešli sme aj Zákonník práce, veľmi závažnú to novelu, a ideme rozprávať o IDS-ku, zákone o inteligentných dopravných systémoch v cestnej doprave, ktorý by sa kľudne mohol volať čipovo a mýtny zákon v takejto komornej atmosfére. A ja som sa na dnešný deň čiastočne pripravil, priznám sa, lebo včera, keď pán predseda povedal, že, že nebudeme hlasovať, tak som očakával, že to takto nejako dopadne, že nás tu toľko bude, ale neočakával som, že IDS-ko príde. Nuž a poviem vám, ľudia, kolegovia moji vážení, ja viem, že to možno budete vyhodnocovať ako nie celkom kolegiálne, ale výsledky predčili očakávania. A dneska som si dal tú robotu, že je tu inštalovaná statická kamera, ktorá zaznamenáva, koľko poslancov je v sále. Tá istá kamera ráno zaznamenala, koľko ľudí bolo na prezenčke, a poviem vám, že Slota je neviniatko. Koľko poslancov SDKÚ bolo napísaných, Martin Poliačik už zvoláva svojich kolegov, aby prišli, koľko poslancov zo SaS-ky bolo napísaných, že sú tu, a nie sú tu. Ešte to vyhodnotíme, koľko poslancov zo SMER-u bolo napísaných, a nie sú tu. Hovorili sme o Zákonníku práce. Ľudia, nehanbíte sa? Teda, nehanbíte sa, odkazujem to tým, nehanbíte sa ani trošku? Rozprávali sme o Zákonníku práce, rozprávali sme o tom, že budú mať nejaké povinnosti zamestnávatelia, budú mať povinnosti zamestnanci, o tom sme tu rozprávali. Keď sme rozprávali o Zákonníku práce, za Zákonník práce nebojoval ani jeden, ani jeden poslanec za SDKÚ.
7. schôdza NR SR - 4.deň - A. dopoludnia
Dátum: 2012-09-14
Poslanec: Hlina, Alojz (OĽANO)
Druh vystúpenia: Vystúpenie s faktickou poznámkou

22. Ďakujem veľmi pekne. Pán kolega, ja, ja nestraším, teda ak to tak vyznelo, tak som, to nie celkom bolo, ja upozorňoval, hej, ja som upozorňoval, že čo môže nastať, a ja som sa to tu snažil povedať tak rázne plasticky, že z toho pohľadu dajme tomu zďaleka, že sedíte v Ameriku, niekde v Chicagu, na nejakom 35. poschodí a rozhodujete sa, že či idete nejaké optické káble robiť vo Svidníku, alebo či ich budete robiť vo Svidníku, alebo niekde v Rumunsku, potom vám príde krátka správa, že tam v tom Slovensku, kde majú ten Svidník, tak prijali nejakú novelu zákona. A čo robí tá novela? Posilňuje práva, áá, také... Viete, to je taká tá plasticita toho a, žiaľ, verte tomu, ja som sa na takých stretnutiach aj zúčastnil a tak to aj funguje. A že teda, ó, to tam sa netrápme. Viete, čiže to som na to upozorňoval, že tento signál môže nastať a že či tá cena nebude príliš vysoká, ja, verte alebo neverte, ja mám aj vzťah k práci. Ja som z Oravy, na Orave sa s lopatou v ruke narodilo, hej, ja som vyrastal bez otca, od trinástich chodím po brigádach, ja nemám s tým problém, viete, že budem tu nejaký. Ja naozaj ctím aj odborárov, ja si ich vážim, nemám s tým problém, pre mňa sú to, Machyna špeciálne, čo som videl, normálny, čestný, rovný chlap, plus-mínus, hej. Ale nechcem, možno ani nepatrí, že nemám s tým problém, ale ja upozorňujem na to, že čo to môže nastať, ak takto zvonku ako to vyzerá. Naozaj je to plavba proti prúdu, hej, a tá cena za to môže byť vysoká. Otázka stojí, či to za to stojí, hej, že či tí ľudia by neboli možno radšej, že, že síce není to bohviečo, lebo, viete, vždycky lepšie ako nič, hej, ja nehovorím, že to hneď absolútne a na druhý deň nastane, ale môže to nastať, tie riziká sú. Vyeliminujte riziká a potom povedzte, okej, všetko sme vyeliminovali a nebojíme sa nikoho a ničoho. Ale vy ich ani teoreticky nemôžte vyeliminovať. Čiže tie riziká sú tu a sú veľmi silné. Ďakujem.
7. schôdza NR SR - 3.deň - B. popoludní
Dátum: 2012-09-13
Poslanec: Hlina, Alojz (OĽANO)
Druh vystúpenia: Vystúpenie s faktickou poznámkou

150. Ďakujem veľmi pekne. Tak, ak usúdite, pán predseda, ma prípadne zastavte, nie celkom bude to na to, čo hovoril tuná pán kolega Matovič. I keď sa to niekomu na ten prvý pohľad zdať nebude, že ma to zaujíma, tá debata, že teda ak sa vychádza v ústrety zamestnancom. Len ja identifikujem takú hroznú schizofréniu aj v niektorých tých predkladaných, aj v tých rozhovoroch, že ja to poviem na jednom príklade. SCP Mondi do 15 % alebo 10 % mali dať zamestnancom akcií, čo neurobil. Samotná tá firma to uznala, zaplatila 10-miliónovú pokutu za to, že to neurobila. A teraz dostáva investičnú pomoc. A ja skúsim s vami taký návrh urobiť, že ja ani nevystúpim, však ani nebudem nejaký cirkus, ani nejaké tento robiť, že hryznem si do jazyka. Ale keby ste boli konzistentní v tom, čo hovoríte, teda že, ak vám o tých zamestnancov ide, tak toto je fakt úplne flagrantný prípad toho, že ako niekto to proste nedodržal. Hej, to, čo mal. Mal to v privatizačnej zmluve, mal to tam jasne uvedené, uznal to, že to neurobil, zaplatil pokutu, a vy mu teraz dávate investičnú pomoc. Tak vlastne... A tam tá skupina tých zamestnancov, ktorí mali byť vlastníci, oni sa súdia, chudáci, oni sa im tam im vyhrážajú, dokonca ich tam niekto aj zbil a neviem čo. Viete, že neviem, pošlite tam pána Blahu, prípadne, že nech zistí, aký je aktuálny stav. Viete, že to by bolo takéto presvedčivé, také úplne konzistentné, že: áno, pozri sa, ty si neurobil, čo si mal, tuná si zamestnancov, ste ošálili. Tých desať miliónov, síce dobre, ale nebudete im vychádzať v ústrety. Viete, že to mi príde proste také trošku farizejské, že na jednej strane sa zaštíťujete, záujmami zamestnancov a v tomto úplne jasnom, flagrantnom, nikým nespochybniteľnom prípade prižmurujete oči. Ďakujem.
7. schôdza NR SR - 3.deň - B. popoludní
Dátum: 2012-09-13
Poslanec: Hlina, Alojz (OĽANO)
Druh vystúpenia: Vystúpenie s faktickou poznámkou

80. Ďakujem veľmi pekne. Naozaj, kto sa nad tým zamyslí a keď si to takto vypočuje, plasticky, tak tá absurdita toho príkladu s tými odborármi je zarážajúca. A to, čo hovoril pán minister tuná v predchádzajúcej tej hodine otázok, že vidíte, že vtedy použil tú metódu komparácie, že sa snažil presvedčiť, ako teda v iných krajinách to hovoria. Tuná minister pán Počiatek sa bojí metódy komparácie, ako zavádzajú "ideesku" v iných krajinách. Čiže niekedy áno, niekedy nie. Ale z toho, ako ste to, pán minister, prezentovali, tu porovnávanie, nebolo to teda až tak presné, ako by som si to ja predstavoval, ale v zásade ste tam viackrát zopakovali Nemecko a po vzore nemeckého pracovného práva. Nuž, my máme k Nemecku strašne ďaleko. V tom sa asi zhodneme. Ale už aj keby, keby aj náhodou, tak ono je ťažšie niečo zobrať, ako dať. Čiže oni možno, už aj tí Nemci, by si teraz možno to určite prehodnotili, keby mohli, hej? Radšej, ako by to vyviezli všetko do Číny. Ale politicky je to náročné. Vy idete, ja som to povedal na začiatku, vy idete v protismere, hej. Že to sa dá ísť v protismere, ale neviem, či je to správna cesta. Určite sa veľa ľudí čuduje, že: A tí idú akým smerom? Však presne opačným sa ide. Ale možno pre túto chvíľu by ma aj zaujímalo, keď teda máte vzťah k metóde komparácie a chcete teda pracovať s touto metódou, tak možno priamo pre tieto odborové organizácie by ma to zaujímalo, že či, či tieto piate kolóny alebo tieto veci si nechajú, teda ako rieši zákonodarstvo iných európskych krajín? Trebárs vznik týchto odborových buniek vo firmách, hej? To by ma možno tiež zaujímalo. Ďakujem.
7. schôdza NR SR - 3.deň - A. dopoludnia
Dátum: 2012-09-13
Poslanec: Hlina, Alojz (OĽANO)
Druh vystúpenia: Vystúpenie s faktickou poznámkou

44. Ďakujem veľmi pekne. Ja som k niektorým návrhom SMER-u v celku zmierlivý, aj keď tu boli proste pri tom inom, druhom pilieri, som filtroval dosť silne tuná argumentačnú paľbu mojich kolegov. Ale v tomto návrhu naozaj sa nedá a nemôžem byť ani zmierlivý. My sme tak krehučká ekonomika, že keď to zjednoduším, tak keď sa Číňanom prestanú páčiť Porsche Cayenne, tak sa nám tá ekonomika zrúti. Viete, a keď takto máte postavenú ekonomiku a vysielať do sveta signál, že my sme tu schopní plávať v protismere, je veľmi nezodpovedné. Lebo ten samotný zákonník hovorí o niečom, tie nastavenia nie sú teda až tak zlé, ako by mohli byť, hej, je to výsledok nejakého zmieru. Ale uvažujte aj tým, že vy vysielate signál a vysielame veľmi signál, veľký signál do sveta v tom, že tu je vláda, tu je parlament, ktorá je pripravená plávať v protismere. Lebo svet ide úplne opačným smerom. Svet desocializuje prácu. Proste ju sflexibilňuje. Žiaľ, taká je doba. Je kríza, nikto ju nevymyslel, nikto ju nechcel, ale je tu. Viete, to sa nedá, že nebude. Povedzme, že nebude a nebude. Ona je. A kľúčovým momentom je na to, že tá práca sa musí zjednodušiť. A my tým, že, budem sa tomu chcieť venovať viac v rozprave, ale vysielame veľmi zlý signál, že sme schopní plávať v protismere. To nie je dobré. Ďakujem pekne.
7. schôdza NR SR - 2.deň - B. popoludní
Dátum: 2012-09-12
Poslanec: Hlina, Alojz (OĽANO)
Druh vystúpenia: Vystúpenie s faktickou poznámkou

166. Ďakujem veľmi pekne. Ja k tomu, čo hovoril pán kolega, ja som, teda ja si to plus-mínus dobre pamätám, ja som vtedy pánovi Bugárovi hovoril, že sa mi to zdá nenáležité, že proste nominant, človek, ktorý bol spomínaný v Gorile, pravdou je, že teda ja som nevedel, že v akých súvislostiach bol že spomínaný, ale ja to poviem, skúsim to takto. Kľudne sa to dalo vysvetliť a dalo sa to riešiť ináč, ale takto som to povedal, ale pokiaľ si pán Végh, je dotknutý mojím vyjadrením, ktoré som adresoval sprostredkovane cez pána Bugára, tak sa mu prípadne zaň ospravedlňujem. Ja neviem ho posúdiť, teda nakoľko on pôsobil, alebo nepôsobil, toto čo tu bolo povedané môžem plus-mínus rešpektovať, áno, možno pre tieto okolnosti áno, ak sa ho to dotklo, tak sa ospravedlňujem, mám pocit, že je na rade niekto iný teraz. Ale chcem povedať, takú by som povedal, taktickú chybu tu silne identifikujem v tomto parlamente. Od "merita" ideme ďalej a ideme, sme prudko osobní a viete, vy na jednej strane tuná niečo hovoríte, potom poviete malé "h" dáte do police a myslí si, že je marmeláda. To "h" môže byť aj "ho" a môže byť aj Hlina a neviem, čo môže byť. Tak ješitný človek a ja netvrdím, že nie som, hej (Smiech v sále.), ale proste to sú, by som povedal, taktické chyby, hej, že nechápem, že či to je vedome, ak je to vedome, tak to je by som povedal zákerné, ak je to nevedomé, tak je to potom znakom, veď vy ste už v politike dlho, viete, že pokiaľ nechcete mať nadobro nepriateľa, nadobro a nadlho, tak nemusíte ísť hneď pod kožu, stačí iba zvonku.(Smiech v sále.) Viete, že to sú také veci, niekedy nerozumiem, ale som ochotný sa učiť, ale priznám sa, mám pocit, že sa tu veľa nenaučím, lebo tu identifikujem obrovské chyby z pohľadu taktiky. Takže ak teda to bolo zmyslom vášho vystúpenia, pána Végha, v živote som ho nevidel, tak ale nech teda prijme moje ospravedlnenie. Mám pocit, že je niekto iný teraz na rade. Ďakujem.
7. schôdza NR SR - 2.deň - B. popoludní
Dátum: 2012-09-12
Poslanec: Hlina, Alojz (OĽANO)
Druh vystúpenia: Vystúpenie s faktickou poznámkou

154. Ďakujem veľmi pekne. Ja len takú poznámku, že, pán Frešo, že ak vás mám vnímať, a ja nevylučujem, že vás budem vnímať ako lídra opozície, skúsim dať taký návrh. Nechcem, aby to vyznelo zle, že poradiť, ale že na to, aby ste mohli teda mať to silnejšie presvedčenie v hlase a ten apel, ktorý tu zaznel aj odo mňa teda, tak Číňania, by som to vedel povedať po čínsky, poviem vám to po anglicky, že "kill the chicken to scare the monkey", že proste zabite sliepku, aby ste vystrašili opicu. Ale neberte ma doslovne. Ako to je taký príklad, že ako treba postupovať, že ja som v tom procese vašej obrody strany, ktorá niekedy vládla a zohrala kľúčovú úlohu v tejto krajine, nepostrehol ani pešiaka, že by padol. Nepadol, ja neviem, tam toho bolo dosť. Ja neviem, nechcem sa k tomu vyjadrovať meritórne, ale opticky, lebo už aj Rimania vedeli, že niekedy treba sem tam niekoho hodiť cez brány mesta. Viete, že, a to je presne to, že to je tá arogancia, to je ten pocit, že to netreba, načo, udržíme to, to je to už nerešpektovanie toho, že to tí ľudia sú na to citliví a potom, keď teda sa k tomu takto postavíte, tak tá sila, to presvedčenie z toho nejde. Ale nehovorím, že časom nemôže ísť. Ale hovorím, že toto, toto skúste možno. Nerobím nad vami kríž, ale tam mi toto určite chýba. Ďakujem.
7. schôdza NR SR - 2.deň - A. dopoludnia
Dátum: 2012-09-12
Poslanec: Hlina, Alojz (OĽANO)
Druh vystúpenia: Vystúpenie s faktickou poznámkou

58. Ďakujem veľmi pekne. Príspevky pána Beblavého sú takým príjemným osviežením a všimol som si, že častokrát pracuje takým systémom komparácie, porovnávania, jednoducho povedané, systémom, že ako to robia inde. Ja si tiež myslím, že toto je dobrá cesta. Mňa častokrát premkne obava, keď počujem slová priekopnícke, pionierske a neviem čo, lebo to v našich končinách nikdy nedopadlo dobre, keď sme takúto ambíciu mali. Nie že by som teda našej krajine neveril, ale naozaj nikdy to nejako slávne nedopadlo a pán Beblavý to veľmi pekne porovnal, že ako to robia alebo ako to funguje, alebo ako je to v iných krajinách a z toho jasne vyšlo úplne dokázateľne, že znova by sme sa mali posunúť niekde na úplne hranu, čo tomuto, myslím si, že nesvedčí. Ja si ešte dovolím takú malú poznámku, že táto metóda komparácie alebo nejako porovnávania ako to robia inde, zdá sa, nie je pracovnou metódou našej vlády a naša vláda, zdá sa, že nechce týmto systémom pracovať a dokonca si možno za určitý čas aj zistíme, že sa ho bojí, lebo keby sme pracovali týmto systémom, tak zistíme, že inde to robia ináč a lepšie, a dôkazom toho je aj to, že napríklad včera sme neschválili ten môj v zásade nevinný návrh, aby sme sa pozreli, že ako robia, a teraz ho nazvem ten zákon tak, ako správne by sa mal volať, to znamená mýtno-čipový zákon a nie zákon o IDS, čiže toto ste odmietli, čiže nechceli ste vedieť, ako to robia inde, a dokonca vás ani nezaujímalo, že koľko to prípadne inde v iných krajinách bude stáť. Čiže toto ma mrzí, metóda komparácie, metóda porovnávania bola celkom dobrá metóda. Ďakujem.
7. schôdza NR SR - 2.deň - A. dopoludnia
Dátum: 2012-09-12
Poslanec: Hlina, Alojz (OĽANO)
Druh vystúpenia: Vystúpenie s faktickou poznámkou

22. Ďakujem veľmi pekne, pani Žitňanská hovorila o stave justícii, nedá mi aby som znova nespomenul jeden príbeh zo života. Strelili mi do môjho psa, mal myslím 40 vnútorných, 70 vonkajších stehov, to znamená bolo z neho rešeto, človek, ktorý to urobil je známy, ale, samozrejme, nič sa mu nestalo. V tejto krajine fušujú do remesla advokátom už aj policajti, aj prokurátori, aj sudcovia, častokrát ani si netreba najať toho advokáta, čiže to dávam taký podnet, že by ste si mali chrániť svoju prácu, a to keď hovoríme o tom stave tej justície, čiže niekto bol schopný sa podpísať a uznať to, že ten človek vypovedal, že z dvoch metrov strelil do toho psa, smerom k tomu psovi, ale nie si je istý, či ho trafil, výsledok je teraz som spomínal 110 stehov. Čiže v tejto krajine je pod takúto výpoveď ju schopný uznať policajt aj prokurátor, to znamená, mňa napadá otázka, že kto všetko v tejto krajine už disponuje okrúhlou pečiatkou a pod čo všetko je u nás niekto schopný sa podpísať? Ja sa na to budem pýtať tuná aj pána Tichého, keď bude prednášať správu o prokuratúre, až potom sa človek dozvie, znova keď teda vychádzam z toho, že v akom stave je naša justícia, že ten daný prokurátor, že to je už dynastia, to už ani neni, to už je úplne dynastický spôsob, že jeho brat je prokurátor v inom meste, jeho mama je sudkyňa v inom meste a jeho otec sudca v inom meste a už len to, že teda tú informáciu som dostal len sprostredkovane, hovorím, že ten človek má ML-ko mercedes, bejzbalovú pálku v ňom a bundu Thor Steinar, čiže toto je tiež vec, ku ktorej sme sa mi postupom času dopracovali a v takomto stave naša justícia je a pani Žitňanská, ale aj iní ľudia, ktorí, myslím, si predstavujú taký veľký projekt, čo by sa malo diať, niekedy mám pocit, ako keby z Marsu ich tá sonda sem poslala, a oni to zistili, že v akom stave tá justícia je, lebo podľa mňa čiastočne toho tí ľudia boli aj účastníkmi. Ďakujem.
7. schôdza NR SR - 1.deň - B. popoludní
Dátum: 2012-09-11
Poslanec: Hlina, Alojz (OĽANO)
Druh vystúpenia: Vystúpenie s faktickou poznámkou

46. Ďakujem veľmi pekne. My sme taká zvláštna krajina, my tu máme ten prah citlivosti na vnímanie niektorých skutočností postavený strašne nízko, respektíve vysoko, podľa toho, ako sa na to pozeráme. A v zmysle zásady, že bolesť vlastného zubu vás trápi viac ako hladomor v Sudáne, tak aj v zmysle tejto zásady pravdepodobne konalo a koná ministerstvo zahraničných vecí. V prípade, teda nechcem, aby to, že som upriamený na seba, nie som, ale to je podľa mňa exemplárny prípad vnímania toho, že ako štát sa má starať o svojho občana, že ministerstvo zahraničných vecí nepociťovalo ani trochu a ani náhodou, že to, ako sa ku mne správali v Bruseli, že sa k tomu treba riadne postaviť. Predchádzajúci minister, pán Dzurinda, sa k tomu postavil naozaj ako rovný a čestný a veľký chlap, veľký, myslím teda obrazne, a neriešil to vôbec. Teraz mi prišla taká, taká odpoveď z nového vedenia, že, teda taká vajatavá, taká diplomatická. Nuž, ja som teda človekom, ktorý sa vie tešiť aj z mála, alebo bude sa tešiť z toho, alebo umenie toho možného, čo bude a nastane, takže zdá sa, že hlasovaním toto prejde. A poviem si, teda to dobré na tom budem hľadať, že to ministerstvo sa preto k tomu tak stavalo, ako sa stavalo, lebo neriešilo ľudské práva, hej. Čiže to preto mi dávali takéto odpovede. A kdežto tu mi svitá nádej, že keď sa presunie táto agenda pod ministerstvo, tak mi svitá nádej, že konečne dostanem z ministerstva zahraničných vecí odpoveď, s ktorou budem spokojný. Už keď veľká Rada Európy sa mi dokázala ospravedlniť, tak očakávam od nášho ministerstva, že sa k tejto záležitosti postaví čelom a naozaj tak, ako má, obzvlášť keď teraz do referátu dostane ľudské práva. Ďakujem pekne.
6. schôdza NR SR - 5.deň - B. popoludní
Dátum: 2012-08-09
Poslanec: Hlina, Alojz (OĽANO)
Druh vystúpenia: Vystúpenie v rozprave

Vážená pani predsedajúca, vážený pán minister, vážení kolegovia, dovoľte mi v tejto komornej atmosfére uviesť, že v rámci toho, aby sa skvalitnil a zrýchlil legislatívny proces, sa môjho príspevku do rozpravy v tejto chvíli vzdávam. A verím, že sekundárne tak aj spôsobím, že posledné zbytky dôstojnosti, ktoré na opozícii ešte zostávajú len visieť ako zdrapy, sa ako-tak udržia. Ďakujem pekne. (Potlesk.)
6. schôdza NR SR - 5.deň - B. popoludní
Dátum: 2012-08-09
Poslanec: Hlina, Alojz (OĽANO)
Druh vystúpenia: Vystúpenie s faktickou poznámkou

Ďakujem veľmi pekne. Je dobré, že pán Sulík upozorňuje na problémy, ktorým bude čeliť aj Slovensko, aj Európa. Ja som to zhrnul o niečo kratšie. A k tomu, že sa musíme zbaviť socializmu, musia sa začať rodiť deti. Ja som si tam ešte doplnil mne blízku vec, že Európa sa musí zadefinovať voči Číne v tomto kontexte. Ja som, samozrejme, nemal taký efektný graf. Tomu rozumiem a potvrdzujem, Európa a Slovensko bude čeliť naozaj obrovským problémom, ale ja si dovolím tvrdiť, že to, či teraz sa zmenia platby z 9 na 4 %, má na to sekundárny vplyv. A taká drobná poznámka len, ešte skôr ako skončím, pán kolega. Vymostíkovať to tak, že na 1. pilier vlastne doplácajú chudobní, minimálne to nazvem tak, je odvážne. Ja zakontrujem, 1. pilier pomôže, aspoň aby nejaké dôchodky mali. A ešte, nič v zlom, povedať, že pani Tomanovú už nebude trápiť, čo bude v roku 2030, to mi prišlo ako naozaj veľmi cynické. A k tomu, ešte keď sa vrátim, sekundárnemu vplyvu, keď budeme hľadať strategické riešenia, budeme ich musieť hľadať aj tu, tak sa možno, ale ja to rád zjednodušujem, vy to hovoríte tak zložito, ja som stratil niť relatívne rýchlo, budeme musieť vrátiť k rodičovskému dôchodkovému systému, to bude strategickým riešením a najlepším a najbezpečnejším dôchodkom bude dobre vychované dieťa. A všetko ešte, čo ste povedali s určitými výhradami, plus-mínus, áno, ale ešte za jedného dôležitého predpokladu, čo je v tých fondoch, aj tam zostane a sa nestratí, to nezaznelo, že pripúšťate to riziko, ja ho pripúšťam. A nakoniec len zopakujem, naozaj, či je to 9 alebo 4 %, je z toho strategického pohľadu sekundárne.
6. schôdza NR SR - 4.deň - B. popoludní
Dátum: 2012-08-08
Poslanec: Hlina, Alojz (OĽANO)
Druh vystúpenia: Vystúpenie s faktickou poznámkou

64. Ďakujem veľmi pekne. Keď som sa posadil do týchto ľavíc ako opozícia a teda prišiel som s celou ambíciou, že byť vám, smerákom, alternatívou, netušil som, že koľko roboty nás čaká. Ja som si naozaj dal, bol som tu vedome, aby som pána Freša ako jedného z možných lídrov opozície podrobne počúval, aby som vedel, čo a ako. Ten východzí stav podľa nás, podľa opozície, je cez tri milióny nespokojných ľudí, jeden a pol milióna okradnutých ľudí a s takýmto obrovským potenciálom je výsledok nula. Som to hovoril minule, priemerný revolucionár by z toho spravil revolúciu. Tu chýba spravodlivosť a už dopĺňam, chýba aj pravda v tomto prípade. Ja... Prečo ste napríklad, kolegovia, vážení moji, nespravili namiesto tlačoviek vo foyer, kde vytiahnete len ten pultík z TA3, nedali plamennú výzvu a nešli medzi ľudí? Prečo pán Mikloš nebol v Košiciach, pán Dzurinda na Orave a nezbieral podpisy? Keď vám chýba desať tisíc podpisov, to je sto ľudí po sto podpisov, taký potenciál ešte hádam opozícia má. To sa dalo za tri, za štyri, za týždeň zozbierať. Už je to iná váha. Na návrh troch poslaneckých klubov to mohlo byť zaradené ako nový bod programu, mohlo sa o tom jednať. Už to malo iný, už by to malo inú váhu. Mohol tu zaznieť plamenný hlas pána Dzurindu, kontrovať mu mohol pán Mikloš a zozadu ho kryť pán Kaník a povedať: Ľudia, poďte pred parlament, ideme bojovať! Viete, a teraz už ironizujem, lebo už tak to je, už je mlieko rozliate, výsledky nula. Ďakujem.
6. schôdza NR SR - 3.deň - B. popoludní
Dátum: 2012-08-07
Poslanec: Hlina, Alojz (OĽANO)
Druh vystúpenia: Vystúpenie s faktickou poznámkou

97. Ďakujem veľmi pekne. Tuná pán kolega Poliačik dlhodobo, teda od začiatku, kde môže ma uráža, aj ako bývalý šéf debatnej organizácie pri jednom takom našom strete, kde ja som si dovolil byť kritický k marihuanovému pochodu, vypustil naozaj argumentačný guľomet typu, že mám ísť do dojiť ovce a variť guláš. Mimochodom, samotní potom tí členovia z tej asociácie mi prišli povedať, že to je fakt nenáležité, že toto prehnal. Veľakrát vo svojich vystúpeniach hovorí na moju osobu, že som taký a hentaký, naznačuje že mám ísť na salaš a zo salaša tam, aj tu dneska narážal na moju jednoduchosť, asi teda aby som pochopil ten jeho geniálny príklad so smrekom a dubom. Nuž pán, kolega viete, ja vám poviem tak, že vo vašom svete sa možno fajčí všetko, čo horí (Smiech v sále.), a šťastie sa hľadá v chémii, ale v mojom svete, ak urazíte muža v prítomnosti dámy, môže to spôsobiť problém. Ja som dlho rozmýšľal, či to poviem, alebo nepoviem, v zásade nevinná debata o šesťročnom gymnáziu, ja som sa tu niečo pýtal vo faktickej a tuná kolega si na videu pozrel tuná naznačoval pani Žitňanskej, že som čistý "mešuge". Takže viete, takto, vážení, a obzvlášť pri pani Žitňanskej, ktorá je z francúzskeho prostredia, ja ako bača uznáte, že francúzske prostredie vnímam silne, pôsobilo to naozaj veľmi zle. Takže, Martin, kolega, že ak budeš pokračovať v tom, že budeš urážať muža v prítomnosti dámy, tak ti poviem, že je to úbohé, fakt úbohé a upozorňujem na ďalšiu vec, čo sa môže stať, keď teda vychádzaš z tej premisy, že som jednoduchý, ja sa nebijem do pŕs, že nie, ja sa tu za vzdelaného nemám, ja som ani univerzitu neskončil, ale nuž môžeš sa dočkať aj spontánnejšej reakcie. Ďakujem. (Smiech v sále. Potlesk.)